આવી જ એક ઘટનાની વાત છે, એ વખતે લગભગ વાયવા ચાલતા હતા અને અમે ક્લાસમાં નવરા બેઠા હતા અને as always પાણી ખાલી હતું અને અમે હતા તરસ્યા એટલે પછી સિદ્ધાર્થને પાણી ભરવા મોકલ્યો. એ બોટલ લઈને ગયો અને થોડી વાર સુધી પાછો આવ્યો નહિ એટલે અમને થયું કે ક્યાં રહી ગયો; પાણી ભરવા ગયો કે બનવા ગયો છે?! એટલામાં જ એનો કોલ આવ્યો એટલે મેં તરત જ ઉપાડ્યો અને તેણે કહ્યું,” હલ્લો, રોનક બોટલ ભરાઈ ગઈ.” એટલે મેં કીધું “તો એમાં ફોન કેમ કર્યો લઇ ને આવતો રે યાર!” એટલે તેણે તરત જ કહ્યું કે,”બે યાર એમ નઈ બોટલ ભરાઈ ગઈ છે!” એટલે મેં ફરી કીધું,”હા તો બોટલ લઈને આવતો રે ને!” એટલે એ ફરી બોલ્યો,”અબે બોટલ નળમાં ભરાઈ ગઈ છે અને હવે નીકળતી નથી” (નળ થોડા નીચા હતા અને મારી બોટલ થોડી મોટી હતી એટલે નળમાં ત્રાંસી રાખીને ભરવી પડતી). વાત સમજમાં આવતા હું તો ત્યાં જ ખડખડાટ હસી પડ્યો પણ જયારે બીજા મિત્રોને આ કીધું એટલે એ લોકો પણ ખડખડાટ હસવા લાગ્યા અને છેવટે મારે બોટલ કાઢવા જવું પડ્યું અને મહા મહેનતે બોટલ નીકળી!!